|  |  |  |  |
| --- | --- | --- | --- |
| |  |  | | --- | --- | | Kan frit distribueres  Godkendt | **Aalborg Universitet**  Selma Lagerløfs Vej 249 9260 Gistrup  **Sagsbehandler:**  Majken Nørgaard  Telefon: 9940 2209  E-mail: mno@hst.aau.dk  Dato: 14-02-2024 Sagsnr.: 2023-400-01156 | | |
| Referat af 1. semestergruppemøde for Sundhedsteknologi 2. semester kandidat den 14. februar 2024 |

**Deltagere:** Alle grupper var repræsenteret.

**Semesterkoordinator:** Lars Pilegaard Thomsen **Studiesekretær og referent:** Majken Nørgaard

**Øvrige deltagere:** Lasse Riis Østergaard

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Semesterstart
4. Studiemiljø (f.eks. studiearbejdspladser, lokaler, bookingsystem, kommunikation med ansatte)
5. Kursusevaluering
   1. Machine Learning
   2. Fysiologisk Modellering
   3. Billedanalyse (valgfag)
   4. Rehabiliteringsteknologi (valgfag)
6. Projektstatus
7. Eventuelt

**Ad 1. Godkendelse af dagsorden**

* + - Godkendt.
    - Underviser på nuværende semester og kommende ST9 semesterkoordinator vil informere lidt om udenlandsophold.

**Ad 2. Velkommen til semestergruppemøde og generelle meddelelser**

* Ingen meddelelser.

**Ad 3. Semesterstart**

* De studerende synes at projektforslagene gerne måtte komme tidligere end de gjorde denne gang. Og der måtte gerne være flere at vælge imellem.
* Semesterkoordinator spørger hvor meget de studerende var ude og snakke med andre; de svarer at de faktisk var opsøgende og ude og spørge andre.
* Semesterkoordinator roser de studerende for gruppedannelsen, det gik rigtig godt
* Semesterkoordinator spørger ind til om det kunne være en ide at man gav info/projektforslagene på ST7; det ser de studerende som en god ide.

**Ad 4. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* Positivt overrasket, dog er der mange grupperum som er optaget og så står de ledige. Det er ærgerligt men problematisk at ændre noget ved, da man selvfølgelig kun booker et grupperum/caselokale med den forudsætning at det skal anvendes.
  + Efter mødet: Studiesekretær foreslår at man skriver til hende om tid og lokale, når problemet opstår, så vi kan se om der er en sammenhæng i episoderne.
* Spørgsmål om hoveddørens funktionalitet; der informeres fra Studiesekretær om at der tidligere er sagt fra ”handymændene/betjentene” at den ikke repareres lige nu da den formentlig vil gå i stykker igen fordi man kommer til fysisk at skubbe den.
* Temperaturens er blevet bedre herude, der er ikke så koldt mere.
* Skærmene i studiearbejdspladserne er endnu ikke helt indstillet korrekt, de studerende mener at man kan installere det med en fjernbetjening men sådan en er der desværre ikke. Der anbefales at der meldes ind på Appen Building support.
* Der mangler mikroovne.
  + Studiesekretær har forespurgt tidligere ved Facility Support men rykker for svar igen d. 14/2-24 – afventer dette.

**Ad 5. Kursusevaluering**

* 1. **Machine Learning**
     + Glad for at det er blevet mere hands-on, underviseren siger at det var også det man forsøgte at skabe.
     + Det fungerer rigtig godt med hjælpelærer, man skal ikke vente så længe på hjælp.
     + De studerende roser sem. koordinator og underviserne for, at de er gode til at komme rundt og hjælpe når de sidder i studiepladserne.
     + Ros fra sem. koordinator og underviseren til de studerende – de er gode til at sætte sig samme steder så dermed er det også nemmere at komme frem og hjælpe dem.
  2. **Fysiologisk Modellering**
     + De studerende spørger om man må aflevere portofolie sammen som gruppe? – sem.koordinator svarer ja.
     + Opgaverne fra anden kursusgang virkede svære. Sem. koordinator siger at det gerne må være svært i starten og at de med tiden til føle at det bliver nemmere. Det er helt forventeligt.
  3. **Billedanalyse (valgfag)**
     + Gode slides, nemt at følge med i undervisningen.
     + Glade for at have hørt om eksamen helt fra starten af, så de ved hvad de skal have/kan få ud af de enkelte forelæsninger og det giver mere ro.
  4. **Rehabiliteringsteknologi (valgfag)**
     + Der er blot to studerende på kurset. Det er meget én til én og de studerende synes det er luksus.
     + Spændende kursus og god underviser.

**Ad 6. Projektevaluering**

**Gr. 1:** Det går fint. Har haft møde med vejleder. Fedt med klinisk samarbejde, god sparring.

**Gr. 2:** Fint, har mødt vejleder. Data får de på fredag.

**Gr. 3:** To vejledermøder, undersøger retninger, og har masser af data allerede**.**

**Gr. 4:** Vejledermøde med 4 vejledere, det var overvældende og sjovt, har fået data men mangler at kunne læse dem, der er en IT- medarbejder på sagen.

**Gr. 5**: Vejledermøde, er ved at tune ind på emnet.

**Ad 7. Eventuelt**

* Info om ST9 fra nuværende kursusunderviser og kommende er sem. Koordinator:
  + - Særligt element på ST9, eksternt samarbejde som kan være i udlandet. Info findes i studieordningen også.
    - ST9 koordinator vil gerne på banen med denne info allerede fra ST7; det synes de studerende kunne være en god ide, så man allerede der kan begynde at søge fonde, forhåndsgodkendelse mm.
    - Hvis man vælger udenlandsophold, vil det stadig være her på AAU SUND man har sin vejleder, herfra man modtager undervisningen, herfra man går til eksamen osv. det er blot en mulighed at komme ud og gennemføre en berigende periode som man ikke kan her i DK. Der er lige så meget vejledning til studerende i udlandet som i Danmark, fra vejleders side.
    - Man overvejer at lave en liste med projektforslag/katalog, hvor man ville kunne vise hvor tidligere studerende har været henne, hvilke projekter de havde og hvem der var vejledere. Det skal dog ikke ses som eneste mulighed i forhold til udenlandsophold da nytænkning selvfølgelig også er en mulighed.
    - Det er vigtigt for de studerende at man ikke kun informerer hvordan udenlandsopholdene spiller an, men at der også er informationer til de studerende som ikke vælger udenlandsophold, om deres muligheder i Danmark med fx eksterne samarbejde.
    - Spørgsmål fra studerende: En eventuel reeksamen for ST8 som ligger sidst i august, kan de komme til at spænde ben for den periode hvor man gerne vil rejse afsted. Det er ikke hverken sem.koordinator eller underviser der kan tage beslutning om det og derfor kan de ikke love noget, men vil gerne tage det med til studienævn og undersøge sagen – afventer svar derfra.
    - Sem. koordinator gav de studerende en opgave til næste semestergruppemøde – de skal finde ud af hvor meget de kan om ST10.